
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 629 


12 Μαΐου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση προθεσμιών υποβολής της ετήσιας δήλω¬ 
σης φορολογίας εισοδήματος οικονομικού έτους 

2000 για ορισμένους επιτηδευματίες. 1 

Έγκριση μεταβιβάσεως μεταλλευτικών δικαιωμάτων 
στη «ΓΕΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙ¬ 
ΚΗ ΑΝΩΝΥΜΗ ΕΤΑΙΡΕΙΑ ΛΑΡΚΟ». 2 

Συμπλήρωση της Φ.2/Β3/2462/15.7.1994 απόφασης 
Υπουργού Εθνικής Παιδείας και Θρησκευμάτων... 3 
Μεταβίβαση Κρατικού Παιδικού Σταθμού στο Δήμο 

ΛηλαντίωνΝ. Εύβοιας. 4 

Χαρακτηρισμός Ιερού Ναού Ζωοδότη Χριστού στον οι¬ 
κισμό Στελί, κοιν. Δάφνης, επαρχίας Ικαρίας Ν. Σά¬ 
μου ως ιστορικού διατηρητέου μνημείου. 5 

Χαρακτηρισμός Ιερού Ναού Αγ. Ιωάννη θεολόγου Πα¬ 
λαιοκάστρου Ν. Σάμου, ως ιστορικού διατηρητέου 

μνημείου. 6 

Χαρακτηρισμός κοιμητηριακού ναού Αγ. Αικατερίνης 
στην Κατερίνη Ν. Πιερίας ως μνημείου που χρήζει 

ειδικής κρατικής προστασίας. 7 

Προϋποθέσεις και διαδικασία εισόδου - εξόδου των 


υπό ναυτολόγηση ή απόλυση αλλοδαπών ναυτικών 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Υπουργική Απόφαση περί 
επέκτασης ορίων του Αρχαιολογικού Άλσους Ακα¬ 
δημίας Πλάτωνος (ΦΕΚ 393/Β/24.3.2000). 9 


ΑΠΟΦΑΣΕΙ Σ 

Αριθ. 1041426/861 /Α' 0012 (1) 

Παράταση προθεσμιών υποβολής της ετήσιας δήλωσης 
φορολογίας εισοδήματος οικονομικού έτους 2000 για 
ορισμένους επιτηδευματίες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 62 του ν. 2238/1994 που κα¬ 
θορίζουν τις προθεσμίες υποβολής της ετήσιας δήλωσης 
φορολογίας εισοδήματος των φυσικών προσώπων. 


2. Το γεγονός ότι έχει καθυστερήσει από τα ταχυδρομι¬ 
κά γραφεία λόγω των εκλογών της 9ης Απριλίου 2000 η 
επίδοση των εντύπων των δηλώσεων φορολογίας εισο¬ 
δήματος στους φορολογουμένους, αλλά και η χορήγηση 
από τους ασφαλιστικούς φορείς των οικείων βεβαιώσεων 
που οι υπόχρεοι πρέπει να συνυποβάλλουν με τις φορο¬ 
λογικές δηλώσεις τους. 

3. Το γεγονός ότι μεσολαβεί το Πάσχα και ότι θα μετα¬ 
κινηθούν για τον εορτασμό αυτού τόσο οι εφοριακοί όσο 
και οι φορολογούμενοι. 

4. Τη διάταξη της παραγράφου 5 του άρθρου 22 του ν. 
2020/1992, με την οποία εξουσιοδοτείται ο Υπουργός Οι¬ 
κονομικών να παρατείνει με αποφάσεις του τις προθε¬ 
σμίες υποβολής των φορολογικών δηλώσεων. 

5. Ότι με την απόφαση αυτή δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Παρατείνουμε μέχρι τις 10 Μαΐου 2000 τις προθεσμίες 
υποβολήςτων δηλώσεων φορολογίας εισοδήματος οικο¬ 
νομικού έτους 2000 των φυσικών προσώπων που δηλώ¬ 
νουν και κέρδη από ατομική εμπορική επιχείρηση ή από 
την ατομική άσκηση ελευθέριου επαγγέλματος όταν τη¬ 
ρούν βιβλία Γ’ Κατηγορίας του Κ. Β. Σ. και εφόσον η δια¬ 
χειριστική τους περίοδος έληξε μέσα στους μήνες Νοέμ¬ 
βριο ή Δεκέμβριο του 1999, οι οποίες προθεσμίες λήγουν 
κανονικά, ανάλογα με το τελευταίο ψηφίο του Α.Φ.Μ. 
τους, από 17 Απριλίου 2000 έως 3 Μαΐου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 26 Απριλίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


( 2 ) 

Έγκριση μεταβιβάσεως μεταλλευτικών δικαιωμάτων στη 
«ΓΕΝΙΚΗ ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ ΑΝΩ¬ 
ΝΥΜΗ ΕΤΑΙΡΕΙΑ ΛΑΡΚΟ». 

Ο ΥΠΟΥΡΓΟΣ ΑΝΑΠΤΥΞΗΣ 

Με την Δ8/Δ/Φ6.10/3616/25.4.2000 απόφαση του 
Υπουργού Ανάπτυξης εγκρίνεται, κατά τα άρθρα 74, 75 
και 76 του Μεταλλευτικού Κώδικα η μεταβίβαση των δι¬ 
καιωμάτων μεταλλειοκτησίας που ανήκαν στην "ΑΝΩΝΥ¬ 
ΜΗ ΕΤΑΙΡΕΙΑ ΕΠΙΧΕΙΡΗΣΕΩΝ ΜΕΤΑΛΛΕΥΤΙΚΩΝ ΒΙΟΜΗ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΧΑΝΙΚΩΝ ΚΑΙ ΝΑΥΤΙΛΙΑΚΩΝ" επί της παραχωρήσεως με¬ 
ταλλείου 105 Β’ του Νομού Βοιωτίας προς την “ΓΕΝΙΚΗ 
ΜΕΤΑΛΛΕΥΤΙΚΗ ΚΑΙ ΜΕΤΑΛΛΟΥΡΓΙΚΗ ΑΝΩΝΥΜΗΈΤΑΙ- 
ΡΕΙΑ ΛΑΡΚΟ" σύμφωνα με το υπ’ αριθ. 37674/25.2.2000 
συμβόλαιο της Συμβολαιογράφου Αθηνών Αδριανής Ζα- 
φειροπούλου - Οικονομοπούλου. 

Με εντολή Υπουργού 
Ο Διευθυντής 
ΔΗ Μ. ΠΑΪΤΑΣ 

Αριθ. Φ2/Β3/2161 (3) 

Συμπλήρωση της Φ.2/Β3/2462/15.7.1994 απόφασης 
Υπουργού Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

Α. Της παραγράφου 4 του άρθρου 4 του νόμου 
1865/1989 "Μετεγγραφές φοιτητών και σπουδαστών 
εσωτερικού, εξωτερικού και κατατάξεις πτυχιούχων στα 
Ανώτατα και Τεχνολογικά Εκπαιδευτικά Ιδρύματα και άλ¬ 
λες διατάξεις" (Α’ 210). 

Β. Του άρθρου 29 ατού ν. 1558/85 , όπως αυτό προσε- 
τέθη με το άρθρο 27 του ν. 2081/92 (Α' 154) , όπως αυτό 
τροποποιήθηκε με το άρθρο 1 παρ. 2 ατού ν. 2469/97. 

2. Την γνώμη των οικείων Α.Ε.Ι, για τον καθορισμό αντι¬ 
στοιχίας και συνάφειας σπουδών. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Συμπληρώνουμε την αριθ. Φ.2/Β3/2462/15-7-1994 
Υπουργική απόφαση (Β’ 580) "Κατάταξη πτυχιούχων 
Τ.Ε.Ι., Κ.Α.Τ.Ε.Ε. και άλλων ανώτερων σχολών υπερδιε- 
τούς κύκλου σπουδών στα Α.Ε.Ι.", διευρύνοντας την αντι¬ 
στοιχία και την συνάφεια των πτυχιούχων Τ.Ε.Ι., 
Κ.Α.Τ.Ε.Ε. και άλλων ανώτερων σχολών υπερδιετούς κύ¬ 
κλου σπουδών για κατάταξη στο τρίτο (3ο ) εξάμηνο 
σπουδών Τμημάτων Α.Ε.Ι, ως ακολούθως: 

1. ΟιπτυχιούχοιτουΤμήματοςΑΙΣΘΗΤΙΚΗΣτωνΤ.Ε.Ι. και 
των Κ.Α.Τ.Ε.Ε. μπορούν να κατατάσσονται στο Τμήμα: 

Ιατρικής του Πανεπιστημίου Ιωαννίνων 

2. Οι πτυχιούχοι του Τμήματος ΑΝΘΟΚΟΜΙΑΣ ΚΑΙ ΑΡ¬ 
ΧΙΤΕΚΤΟΝΙΚΗΣ ΤΟΠΙΟΥ των Τ.Ε.Ι. μπορούν να κατατάσ¬ 
σονται στα Τ μήματα: 

Βιολογίας του Πανεπιστημίου Πατρών 

Γεωπονίας, Φυτικής και Ζωικής Παραγωγής του Πανε¬ 
πιστημίου Θεσσαλίας 

Επιστήμης και Τεχνολογίας Τροφίμων Γεωπονικού Πα¬ 
νεπιστημίου Αθηνών 

3. Οι πτυχιούχοι του Τμήματος ΒΙΟΜΗΧΑΝΙΚΟΥ ΣΧΕ- 
ΔΙΑΣΜΟΥ των Τ.Ε.Ι. μπορούν να κατατάσσονται στα Τ μή¬ 
ματα: 

Μηχανικών Παραγωγής και Διοίκησης του Πολυτεχνεί¬ 
ου Κρήτης 

Επιστήμης Υπολογιστών του Πανεπιστημίου Κρήτης 

Μηχανολόγων Μηχανικών Βιομηχανίας του Πανεπιστη¬ 
μίου Θεσσαλίας 


Εφαρμοσμένης Πληροφορικής του Πανεπιστημίου Μα¬ 
κεδονίας 

Πληροφορικής του Πανεπιστημίου Ιωαννίνων 

4. Οι πτυχιούχοι του Τμήματος ΒΙΒΛΙΟΘΗΚΟΝΟΜΙΑΣ 
των Τ.Ε.Ι. και των Κ.Α.Τ.Ε.Ε. μπορούν να κατατάσσονται 
στα Τμήματα: 

Ψυχολογίας του Πανεπιστημίου Θεσσαλονίκης 

Φιλοσοφίας, Παιδαγωγικής, Ψυχολογίας (πρόγραμμα 
Ψυχολογίας) του Πανεπιστημίου Αθηνών 

Διεθνών και Ευρωπαϊκών Σπουδών του Παντείου Πανε¬ 
πιστημίου 

5. Οι πτυχιούχοι του Τμήματος ΓΕΩΤΕΧΝΟΛΟΠΑΣ ΚΑΙ 
ΠΕΡΙΒΑΛΛΟΝΤΟΣ των Τ.Ε.Ι, (πρώην τμήμα Ορυχείων) 
μπορούν να κατατάσσονται στα Τ μήματα : 

Αγρονόμων και Τοπογράφων Μηχανικών του Πανεπι¬ 
στημίου Θεσσαλονίκης 

Γεωλογίας του Πανεπιστημίου Πατρών 

Γεωλογίας του Πανεπιστημίου Αθηνών 

6. Οι πτυχιούχοι του Τμήματος ΔΑΣΟΠΟΝΙΑΣ των Τ.Ε.Ι. 
μπορούν να κατατάσσονται στο Τμήμα: 

Εφαρμοσμένης Πληροφορικής του Πανεπιστημίου Μα¬ 
κεδονίας 

7. Οι πτυχιούχοι του Τμήματος ΔΗΜΟΣΙΑΣ ΥΓΙΕΙΝΗΣ 
των Τ.Ε.Ι. μπορούν να κατατάσσονται στο Τμήμα: 

Ιταλικής και Ισπανικής γλώσσας και φιλολογίας Πανεπι¬ 
στημίου Αθηνών 

8. Οι πτυχιούχοιτου Τμήματος ΔΙΟΙΚΗΣΗΣ ΓΕΩΡΓΙΚΩΝ 
ΕΚΜΕΤΑΛΛΕΥΣΕΩΝ των Τ.Ε.Ι. και των Κ.Α.Τ.Ε.Ε. μπο¬ 
ρούν να κατατάσσονται στα Τμήματα: 

Οικονομικών Επιστημών του Πανεπιστημίου Ιωαννίνων 

Διεθνών και Ευρωπαϊκών Σπουδών του Παντείου Πανε¬ 
πιστημίου 

9. Οι πτυχιούχοι του Τμήματος ΔΙΟΙΚΗΣΗΣ ΕΠΙΧΕΙ¬ 
ΡΗΣΕΩΝ των Τ.Ε.Ι. μπορούν να κατατάσσονται στα Τμή¬ 
ματα: 

Κοινωνικής Διοίκησης του Δημοκρίτειου Πανεπιστημί¬ 
ου Θράκης 

Διεθνών και Ευρωπαϊκών Σπουδών του Παντείου Πανε¬ 
πιστημίου 

10. Οιπτυχιούχοιτου Τμήματος ΔΙΟΙΚΗΣΗΣ ΜΟΝΑΔΩΝ 
ΥΓΕΙΑΣ ΚΑΙ ΠΡΟΝΟΙΑΣ των Τ. Ε. I. μπορούν να κατατάσ¬ 
σονται στα Τμήματα: 

Κοινωνικής Διοίκησης του Δημοκρίτειου Πανεπιστημί¬ 
ου Θράκης 

Διεθνών και Ευρωπαϊκών Σπουδών του Παντείου Πανε¬ 
πιστημίου 

11. Οι πτυχιούχοιτου Τμήματος ΕΜΠΟΡΙΑΣ ΚΑΙ ΔΙΑΦΗ- 
Μ ΙΣΗΣ των Τ.Ε.Ι. μπορούν να κατατάσσονται στα Τ μήματα: 

Διεθνών και Ευρωπαϊκών Σπουδών του Παντείου Πανε¬ 
πιστημίου 

12. Οιπτυχιούχοιτου Τμήματος ΕΝΕΡΓΕΙΑΚΗΣ ΤΕΧΝΙ¬ 
ΚΗΣ των Τ.Ε.Ι, μπορούν να κατατάσσονται στα Τμήματα: 

Μηχανολόγων Μηχανικών του Πανεπιστημίου Θεσσα¬ 
λονίκης 

Μηχανολόγων Μηχανικών Βιομηχανίας του Πανεπιστη¬ 
μίου Θεσσαλίας 

13. Οι πτυχιούχοι του Τμήματος ΕΠΙΣΚΕΠΤΩΝ/ 
ΕΠΙΣΚΕΠΤΡΙΩΝ ΥΓΕΙΑΣ των Τ.Ε.Ι, και των ΕΠΙΣΚΕ- 
ΠΤΡΙΩΝ ΥΓΕΙΑΣ των Κ.Α.Τ.Ε.Ε. μπορούν να κατατάσσο¬ 
νται στα Τμήματα: 

Εκπαίδευσης και Αγωγής στην Π ροσχολική Ηλικία του 
Πανεπιστημίου Αθηνών 

Κοινωνιολογίας του Πανεπιστημίου Κρήτης 

Κοινωνικής Διοίκησης του Δημοκρίτειου Πανεπιστημί¬ 
ου Θράκης 

Κοινωνιολογίας του Παντείου Πανεπιστημίου 

Επικοινωνίας & Μέσων Μαζικής Ενημέρωσης του Πα¬ 
ντείου Πανεπιστημίου 

14. Οι πτυχιούχοι του Τμήματος ΕΡΓΟΘΕΡΑΠΕΙΑΣτων 
Τ.Ε.Ι. και ΦΥΣΙΚΟΘΕΡΑΠΕΙΑΣ (ΜΕ ΚΑΤΕΥΘΥΝΣΗ ΕΡΓΟ- 
ΘΕΡΑΠΕΙΑΣ) των Κ.Α.Τ.Ε.Ε. μπορούν να κατατάσσονται 
στα Τμήματα: 

Κοινωνιολογίας του Πανεπιστημίου Κρήτης 

Κοινωνιολογίας του Παντείου Πανεπιστημίου 

15. Οι πτυχιούχοι του Τμήματος ΖΩΙΚΗΣ ΠΑΡΑΓΩΓΗΣ 
των Τ.Ε.Ι. και των Κ.Α.Τ.Ε.Ε. καθώς και οι πτυχιούχοι του 
του Τμήματος ΚΤΗΝΟΤΡΟΦΙΚΗΣ ΠΑΡΑΓΩΓΗΣ των 
Κ.Α.Τ.Ε.Ε. μπορούν να κατατάσσονται στο Τμήμα: 

Φιλοσοφίας, Παιδαγωγικής, Ψυχολογίας (πρόγραμμα 
Ψυχολογίας) του Πανεπιστημίου Αθηνών 

16. Οι πτυχιούχοι του Τμήματος ΙΑΤΡΙΚΩΝ ΕΡΓΑΣΤΗ¬ 
ΡΙΩΝ των Τ.Ε.Ι. μπορούν να κατατάσσονται στο Τμήμα: 

Φιλοσοφίας, Παιδαγωγικής, Ψυχολογίας (πρόγραμμα 
Ψυχολογίας) του Πανεπιστημίου Αθηνών 

17. Οι πτυχιούχοι του Τμήματος ΚΟΙΝΩΝΙΚΗΣ ΕΡ¬ 
ΓΑΣΙΑΣ των Τ.Ε.Ι. και ΚΟΙΝΩΝΙΚΩΝ ΛΕΙΤΟΥΡΓΩΝ των 
Κ.Α.Τ.Ε.Ε. μπορούν να κατατάσσονται στα Τμήματα : 

Κοινωνικής Διοίκησης του Δημοκρίτειου Πανεπιστημί¬ 
ου Θράκης 

Διεθνών και Ευρωπαϊκών Σπουδών του Παντείου Πανε¬ 
πιστημίου 

18. Οι πτυχιούχοι του Τμήματος ΛΟΓΙΣΤΙΚΗΣ των Τ.Ε.Ι. 
μπορούν να κατατάσσονται στα Τμήματα: 

Οργάνωσης και Διαχείρισης Αγροτικών Εκμεταλλεύσε¬ 
ων του Πανεπιστημίου Ιωαννίνων 

Διεθνών και Ευρωπαϊκών Σπουδών του Παντείου Πανε¬ 
πιστημίου 

19. Οι πτυχιούχοι του Τμήματος ΜΑΙΕΥΤΙΚΗΣ των Τ.Ε.Ι. 
και ΜΑΙΩΝ των Κ.Α.Τ.Ε.Ε. μπορούν να κατατάσσονται στο 
Τμήμα Εκπαίδευσης & Αγωγής στην Προσχολική Ηλικία 
του Πανεπιστημίου Αθηνών 

20. Οι πτυχιούχοι του Τμήματος ΝΟΣΗΛΕΥΤΙΚΗΣ των 
Τ.Ε.Ι. και ΑΔΕΛΦΩΝ ΝΟΣΟΚΟΜΩΝ των Κ.Α.Τ.Ε.Ε. μπο¬ 
ρούν να κατατάσσονται στα Τ μήματα: 

Κοινωνιολογίας του Παντείου Πανεπιστημίου 

Κοινωνιολογίας του Πανεπιστημίου Κρήτης 

21. Οι πτυχιούχοι του Τμήματος ΠΛΗΡΟΦΟΡΙΚΗΣ των 
Τ.Ε.Ι. και ΑΝΑΛΥΤΩΝ ΠΡΟΓΡΑΜΜΑΤΙΣΤΩΝ Η/Υ των 
Κ.Α.Τ.Ε.Ε. μπορούν να κατατάσσονται στα Τμήματα: 

Εκπαίδευσης και Αγωγής στην Προσχολική Ηλικία του 
Πανεπιστημίου Αθηνών 

Παιδαγωγικό Δημοτικής Εκπαίδευσης του Πανεπιστη¬ 
μίου Θεσσαλονίκης 

Παιδαγωγικό Δημοτικής Εκπαίδευσης του Πανεπιστη¬ 
μίου Αθηνών 

22. Οι πτυχιούχοι του Τμήματος ΣΥΝΕΤΑΙΡΙΣΤΙΚΩΝ ΟΡ¬ 
ΓΑΝΩΣΕΩΝ ΚΑΙ ΕΚΜΕΤΑΛΛΕΥΣΕΩΝ των Τ.Ε.Ι. μπορούν 
να κατατάσσονται στο Τμήμα: 

Διεθνών και Ευρωπαϊκών Σπουδών του Παντείου Πανε¬ 
πιστημίου 

23. Οι πτυχιούχοι του Τμήματος ΤΟΠΟΓΡΑΦΙΑΣ των 
Τ.Ε.Ι. και ΤΕΧΝΟΛΟΓΩΝ ΤΟΠΟΓΡΑΦΩΝ των Κ.Α.Τ.Ε.Ε. 
μπορούν να κατατάσσονται στα Τ μήματα: 

Πολιτικών Μηχανικών του Πανεπιστημίου Θεσσαλίας 

Αρχιτεκτόνων Μηχανικών του Πανεπιστήμιου Θεσσα¬ 
λονίκης 


24. Οι πτυχιούχοι του Τμήματος ΤΟΥΡΙΣΤΙΚΩΝ ΕΠΙΧΕΙ¬ 
ΡΗΣΕΩΝ των Τ. Ε. I. μπορούν να κατατάσσονται στα Τμή ματα: 

Ιταλικής και Ισπανικής γλώσσας και Φιλολογίας του Πα¬ 
νεπιστημίου Αθηνών 

Ιταλικής γλώσσας και φιλολογίας του Πανεπιστημίου 
Θεσσαλονίκης 

Φιλοσοφίας, Παιδαγωγικής, Ψυχολογίας (πρόγραμμα 
Ψυχολογίας) του Πανεπιστημίου Αθηνών 
Διεθνών και Ευρωπαϊκών Σπουδών του Παντείου Πανε¬ 
πιστημίου 

25. Οι πτυχιούχοι των : 

ί. ΑΚΑΔΗΜΙΩΝ ΕΜΠΟΡΙΚΟΥ ΝΑΥΤΙΚΟΥ (Α.Ε.Ν.) ΕΙΔΙ¬ 
ΚΟΤΗΤΑΣ ΠΛΟΙΑΡΧΟΥ 

ϋ. ΑΝΩΤΕΡΩΝ ΔΗΜΟΣΙΩΝ ΣΧΟΛΩΝ ΔΟΚΙΜΩΝ ΑΞΙΩ¬ 
ΜΑΤΙΚΩΝ ΕΜΠΟΡΙΚΟΥ ΝΑΥΤΙΚΟΥ ΕΙΔΙΚΟΤΗΤΑΣ ΠΛΟΙ¬ 
ΑΡΧΟΥ 

III. ΠΡΩΗΝ ΑΝΩΤΕΡΩΝ ΔΗΜΟΣΙΩΝ ΣΧΟΛΩΝ ΕΜΠΟΡΙ¬ 
ΚΟΥ ΝΑΥΤΙΚΟΥ ΜΕ ΠΤΥΧΙΟ ΙΣΟΤΙΜΟ ΠΡΟΣ ΤΑ ΠΤΥΧΙΑ 
ΤΩΝ ΑΚΑΔΗΜΙΩΝ ΕΜΠΟΡΙΚΟΥ ΝΑΥΤΙΚΟΥ (Α.Ε.Ν.) ΕΙΔΙ¬ 
ΚΟΤΗΤΑΣ ΠΛΟΙΑΡΧΟΥ 
μπορούν να κατατάσσονται στο Τμήμα: 

Κοινωνικής Θεολογίας του Πανεπιστημίου Αθηνών 
Διεθνών και Ευρωπαϊκών Σπουδών του Παντείου Πανε¬ 
πιστημίου 

26. Οι πτυχιούχοι των ΑΝΩΤΕΡΩΝ ΕΚΚΛΗΣΙΑΣΤΙΚΩΝ 
ΣΧΟΛΩΝ μπορούν να κατατάσσονται στα Τμήματα: 

Κοινωνιολογίας του Παντείου Πανεπιστημίου 
Ψυχολογίας του Πανεπιστημίου Θεσσαλονίκης 
Φιλοσοφίας, Παιδαγωγικής, Ψυχολογίας (πρόγραμμα 
Ψυχολογίας) του Πανεπιστημίου Αθηνών 

27. Οι πτυχιούχοι των ΑΝΩΤΕΡΩΝ ΣΧΟΛΩΝ ΤΟΥΡΙΣΤΙ¬ 
ΚΩΝ ΕΠΑΓΓΕΛΜΑΤΩΝ ΡΟΔΟΥ ΚΑΙ ΚΡΗΤΗΣ μπορούν να 
κατατάσσονται στα Τ μήματα: 

Διεθνών και Ευρωπαϊκών Σπουδών του Παντείου Πανε¬ 
πιστημίου 

28. Οι πτυχιούχοι των: 

ί. ΑΝΩΤΕΡΩΝ ΣΧΟΛΩΝ ΚΟΙΝΩΝΙΚΗΣ ΕΡΓΑΣΙΑΣ 
ϋ. ΔΙΑΚΟΝΙΣΣΩΝ ΤΗΣ ΑΠΟΣΤΟΛΙΚΗΣ ΔΙΑΚΟΝΙΑΣ ΤΗΣ 
ΕΚΚΛΗΣΙΑΣ ΤΗΣ ΕΛΛΑΔΑΣ 
ΙίΙ. ΕΤΑΙΡΕΙΑΣ ΠΡΟΣΤΑΣΙΑΣ ΑΝΗΛΙΚΩΝ ΑΘΗΝΩΝ 
ιν. ΣΧΟΛΩΝ ΟΙΚΙΑΚΗΣ ΟΙΚΟΝΟΜΙΑΣ 
μπορούν να κατατάσσονται στο Τμήμα: 

Διεθνών και Ευρωπαϊκών Σπουδών του Παντείου Πανε¬ 
πιστημίου 

29. Όλοι οι πτυχιούχοι των Τ.Ε.Ι., πρώην Κ.Α.Τ.Ε.Ε.. 
Α.Σ.Ε.Τ.Ε.Μ./Σ.Ε.Λ.Ε.Τ.Ε. και λοιπών Ανωτέρων Σχολών 
μπορούν να κατατάσσονται στο Τμήμα θεολογίας του 
Πανεπιστημίου Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 4 Μάΐου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

Αριθ. ΠΙβ/1524 (4) 

Μεταβίβαση Κρατικού Παιδικού Σταθμού στο Δήμο Λη- 
λαντίων Ν. Εύβοιας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ90 

Α’) "Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις". 

2. Τις διατάξεις του άρθρου 9 του Ν. 2503/97 (ΦΕΚ 
107/Α’) "Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις" 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α') "Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις". 

4. Τις διατάξεις του άρθρου 27 του Ν.2081 /92 (ΦΕΚ 
154/Α) όπου προστέθηκε το άρθρο 29 του Ν. 1558/85 
(ΦΕΚ 137/Α) "Κυβέρνηση και Κυβερνητικά Όργανα" και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 95/2000 (ΦΕΚ 76/Α’) "Οργανι¬ 
σμός του Υπουργείου Υγείας και Πρόνοιας". 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας "Ανάθεση αρμοδιοτήτων στους Υφυ¬ 
πουργούς Υγείας και Πρόνοιας Χριστίνα Σπυράκη καιΔη- 
μήτριο Θάνο". 

7. Τη με αριθ. 40/1.3.2000 απόφαση του Δημοτικού Συμ¬ 
βουλίου του Δήμου Ληλαντίων - Ν. Εύβοιας, αποφασίζου¬ 
με: 

Μεταβιβάζουμε 

Στο Δήμο Λιλαντίων - Ν. Εύβοιας: 

Τον Κρατικό Παιδικό Σταθμό Βασιλικού - Π.Δ. 432/84 
(ΦΕΚ 154 Α') που λειτουργεί με τις διατάξεις του Α.Ν. 
2.11.35 (ΦΕΚ527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μάίου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 

Αρθ. ΥΠΠΟ/ΑΡΧ/Β1/Φ28/ΚΗΡ/17438/482 (5) 

Χαρακτηρισμός Ιερού Ναού Ζωοδότη Χριστού στον οικι¬ 
σμό Στελί, κοιν. Δάφνης, επαρχίας Ικαρίας Ν. Σάμου 
ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την ΥΑ ΥΠΠΟ/ΓΝΟΣ/49095/30-10-1991 (ΦΕΚ 
987/Β/28-11 -91 και ΦΕΚ 17/Β/16-1 -92) για μεταβίβαση 
αρμοδιοτήτων Υπουργού και δικαιώματος υπογραφής 
“Με εντολή Υπουργού" στους Γ. Γραμματέα, Ειδικό Γραμ- 
ματέα, Προϊσταμένους Δ/νσεων, Τμημάτων και Γ ραφείων 
του ΥΠΠΟ. 

2) Τις διατάξεις του Κ.Ν. 5351/32 "Περί Αρχαιοτήτων". 

3) Την γνωμοδότηση του Τοπικού Συμβουλίου Μνημεί¬ 
ων Νήσων όπως διατυπώθηκε στην αριθμ. 4/23-3-2000 
Συνεδρία του, αποφασίζουμε: 


Χαρακτηρίζουμε τον Ιερό Ναό Ζωοδότη Χριστού που 
βρίσκεται στον οικισμό Στελί, κοιν. Δάφνης, επαρχίας Ικα¬ 
ρίας Νομού Σάμου, ως ιστορικό διατηρητέο μνημείο με 
περιβάλλοντα χώρο 50 μ. γύρω του. 

Πρόκειται για κοιμητηριακό ναό, που ανήκει στον τύπο 
της μικρής μονόκλιτης βασιλικής, εξωτερικών διαστάσε¬ 
ων 11.78X5,10 μ. 

Η θύρα εισόδου βρίσκεται στη δυτική πλευρά, ενώ μια 
δεύτερη θύρα υπάρχει στη βόρεια πλευρά καθώς και ένα 
άνοιγμα παραθύρου στη νότια. 

Η αβαθήςημικυλινδρική αψίδα του ιερού είναι έκκεντρα 
τοποθετημένη στην ανατολική πλευρά του ναού. 

Ο ναός είναι κατάγραφος και σύμφωνα με επιγραφή πά¬ 
νω από την κόγχη της πρόθεσης "ανηγέρθη εκ βάθρων και 
ανιστορήθη... δια κόπου και εξώδου και μόχθου πολλού 
και δαπάνης του ευσεβέστατου εν ιερεύσιν Παπά κυρ Νι¬ 
κολάου Κουτζουφάκη και Πρωτόπαπα Καρέας.... Δια χει- 
ρός Ιωάννου Ιερέως Χωματζα από Χίου και υιού αυτού Μι¬ 
χαήλ κατά το, ΑΨΗ (1708)" 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Απριλίου 2000 
Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

Αριθ.: ΥΠΠΟ/ΑΡΧ/Β1/Φ28/ΚΗΡ/17439/481 (6) 

Χαρακτηρισμός Ιερού Ναού Αγ. Ιωάννη Θεολόγου Παλαι¬ 
οκάστρου Ν. Σάμου, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30-10-1991 (ΦΕΚ987/ 
Β/28-11-91 και ΦΕΚ 17/Β/16-1 -92) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
εντολή Υπουργού» στους Γ. Γ ραμματέα, Ειδικό Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξειςτου Κ. Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Νήσων όπως διατυπώθηκε στην αριθμ. 4/23-3-2000 
Συνεδρία του, αποφασίζουμε: 

Χαρακτηρίζουμε τον Ιερό Ναό Αγίου Ιωάννη Θεολόγου 
κοιν. Παλαιοκάστρου Ν. Σάμου, ως ιστορικό διατηρητέο 
μνημείο με περιβάλλοντα χώρο 50 μ. γύρω του. 

Πρόκειται για μικρή μονόκλιτη καμαροσκέπαστη βασι¬ 
λική μεταβυζαντινών χρόνων, μετόχι της Ιερός Μονής 
Αγίας Ζώνης Βλαμαρής. 

Είναι λιθόδμητο κτίσμα διαστάσεων 11,5 X 6μ και με 
ύψος, ως την κορυφή του θόλου 5,50 μ. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. / 

Η παρούσα αποφάση να δημοσιευθεί στην Εφημερίδα 
της Κυβέρνησης. 

Αθήνα, 12 Απριλίου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

Αριθ.: ΥΠΠΟ/ΑΡΧ/Β1 /Φ34/ΚΗΡ/18045/497 (7) 

Χαρακτηρισμός κοιμητηριακού ναού Αγ. Αικατερίνης 
στην Κατερίνη Ν. Πιερίας ως μνημείου που χρήζει ειδι¬ 
κής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α.ΥΠΠΟ/ΓΝΟΣ/49095/30-10-1991 (ΦΕΚ 987/Β/ 
28-11-91 και ΦΕΚ 17/Β/16-1-92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού» στους Γ. Γραμματέα, Ειδικό Γραμματέα, 
Προϊσταμένους Δ/νσεων, Τμημάτων και Γραφείων του 
ΥΠΠΟ. 

2) Τιςδιατάξειςτου Κ.Ν. 5351/32 «Περί Αρχαιοτήτων». 

3) Τις διατάξεις των άρθρων 1,2,3,5 του ΑΝ. 1469/50 
«Περί προστασίας ειδικής κατηγορίας οικοδομημάτων 
και έργων τέχνης μεταγενέστερων του 1830» 

4) Την γνωμοδότηση του Τοπικού Συμβουλίου Μνημεί¬ 
ων Κεντρικής και Δυτικής Μακεδονίας, όπως διατυπώθη¬ 
κε στην αριθμ. 279/27.3.2000 συνεδρία του, αποφασίζου¬ 
με: 

Χαρακτηρίζουμε τον κοιμητηριακό ναό της Αγ. Αικατε¬ 
ρίνης στην Κατερίνη ως μνημείο που χρήζει ειδικής κρα¬ 
τικής προστασίας με ζώνη προστασίας 20 μ. γύρω του. 

Ο ναός της Αγίας Αικατερίνης είναι η παλιότερη εν λει¬ 
τουργία εκκλησία της Κατερίνης, η οποία έδωσε και το 
όνομά της στην πόλη. Πρόκειται για τρίκλιτη ξυλόστεγη 
βασιλική που οικοδομήθηκετο 1831, στη θέση παλαιότε- 
ρης μεταβυζαντινής (17ου - 18ου αιώνα). Αυθεντικά στοι¬ 
χεία διατηρεί μόνο στο Ιερό Βήμα και το τέμπλο, όπου οι 
αρχαιότερες σωζόμενες έξι εικόνες φέρουν χρονολογία 
1831 και πολύτιμες για την τοπική ιστορία επιγραφές δω¬ 
ρητών. Οι υπόλοιπες εικόνες του τέμπλου χρονολογού¬ 
νται το 1863 και 1864. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 12 Απριλίου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

Αριθ. 4803/13/10-η' (8) 

Προϋποθέσεις και διαδικασία εισόδου - εξόδου των υπό 
ναυτολόγηση ή απόλυση αλλοδαπών ναυτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις της παρ. 1 του άρθρου 9 του 
ν. 1975/1991 (Α'-184). 

2. Τις διατάξεις του άρθρου 29 Ατού ν.1558/1985 «Κυ¬ 
βέρνηση και Κυβερνητικά Όργανα» (Α'-137), το οποίο 
προστέθηκε με το άρθρο 27 του ν.2081/1992 (Α'-154) και 
αντικαταστάθηκε με το άρθρο 1 του ν.2469/1997 (Α'- 38). 

3. Τις διατάξεις της υπ’ αριθμ. 1039386/441/Α-0006 από 
21-4-2000 απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών» (Β'- 571). 


4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΕΙΣΟΔΟΣ ΚΑΙ ΝΑΥΤΟΛΟΓΗΣΗ ΑΛΛΟΔΑΠΩΝ 
ΝΑΥΤΙΚΩΝ 

Άρθρο 1. 

Σημεία εισόδου. 

Η είσοδος αλλοδαπού ναυτικού στη χώρα μας για ναυ¬ 
τολόγηση επιτρέπεται μόνο από τα νομοθετημένα σημεία 
εισόδου, τα οποία ελέγχονται από τις αρμόδιες αρχές. 

Άρθρο 2 

Είσοδος και ναυτολόγηση αλλοδαπών ναυτικών, 

υπηκόων χωρών για τους οποίους απαιτείται θεώρηση 
εισόδου. 

1. Η είσοδος στη χώρα αλλοδαπού ναυτικού επιτρέπε¬ 
ται εφόσον κατέχει προξενική θεώρηση 3ΩΗΕΝ6ΕΝ για 
ναυτολόγηση, στην οποία αναγράφεται το όνομα του 
πλοίου που πρόκειται να ναυτολογηθεί, η σημαία και ο 
αριθμός νηολογίου του και προσκομισθούν στην υπηρε¬ 
σία εισόδου τα παρακάτω δικαιολογητικά: 

α. Αίτηση της ναυτιλιακής εταιρείας ή εξουσιοδοτημέ¬ 
νου ναυτικού πράκτορα, ο οποίος πρέπει να κατέχει άδεια 
ναυτικού πράκτορα από την οικεία λιμενική αρχή. 

β. Έγγραφο της οικείας λιμενικής αρχής, με το οποίο 
επιτρέπεται η ναυτολόγηση στο πλοίο και βεβαιώνεται ότι 
αυτό δεν είναι παροπλισμένο ή δεσμευμένο ή τελεί υπό 
κατάσχεση και βρίσκεται σε λιμάνι της περιοχής του ή 
πρόκειται να διέλθει από αυτό τις επόμενες 48 ώρες, σύμ¬ 
φωνα με δήλωση του ναυτικού πράκτορα, από τον οποίο 
πρακτορεύεται. 

Προϋπόθεση για τη χορήγηση του ανωτέρω εγγράφου 
είναι να μην υπερβαίνει ο συνολικός αριθμός επιβαινό- 
ντων στο πλοίο, το μέγιστο αριθμό ατόμων που προβλέπει 
το οικείο πιστοποιητικό αξιοπλοϊας του πλοίου. 

γ. Υπεύθυνη δήλωση ν. 1599/1986 εκπροσώπου ναυτι¬ 
λιακής εταιρείας ή εξουσιοδοτημένου ναυτικού πράκτο¬ 
ρα, στην οποία θα δηλώνεται ότι ο αλλοδαπός προσέρχε¬ 
ται για ναυτολόγηση, μετά από πρόσκληση και ότι ανα¬ 
λαμβάνονται από αυτούς όλα τα έξοδα και η ευθύνη 
παλιννόστησης σε περίπτωση που για οποιοδήποτε λόγο 
δεν πραγματοποιηθεί η ναυτολόγηση. 

2. Τα ανωτέρω δικαιολογητικά, σε περίπτωση εισό¬ 
δου του ναυτικού από σημείο εξωτερικών συνόρων 
άλλου κράτους - μέλους, υποβάλλονται δύο (2) του¬ 
λάχιστον εργάσιμες ημέρες πριν την είσοδο του αλ¬ 
λοδαπού, στον Έλεγχο Διαβατηρίων του λιμένος 
όπου είναι ελλιμενισμένο ή πρόκειται να διέλθει το 
πλοίο στο οποίο θα ναυτολογηθεί ο αλλοδαπός ναυτι¬ 
κός. 

Άρθρο 3. 

Είσοδος και ναυτολόγηση αλλοδαπών ναυτικών 
υπηκόων χωρών για τους οποίους δεν απαιτείται 
θεώρηση εισόδου. 

Η είσοδος στη χώρα αλλοδαπού ναυτικού, για τον 
οποίο δεν απαιτείται θεώρηση εισόδου 3ΩΗΕΝΘΕΝ, επι¬ 
τρέπεται εφόσον κατατεθούν όλα τα προβλεπόμενα δι- 
καιολογητικά στις υπηρεσίες που αναγράφονται στο άρ¬ 
θρο 2. 

Άρθρο 4. 

Είσοδος και ναυτολόγηση αλλοδαπών σε 
θαλαμηγό πλοίο. 

Η είσοδος στη χώρα αλλοδαπού για ναυτολόγηση σε 
θαλαμηγό πλοίο επιτρέπεται σύμφωνα με τα οριζόμενα 
στα άρθρα 2 και 3 και με την προϋπόθεση ότι η οικεία λι¬ 
μενική αρχή, με έγγραφό της βεβαιώνει ότι επιτρέπεται 
από πλευράς αξιοπλοϊας και ενδιαίτησης η ναυτολόγησή 
του, καθώς επίσης ότι το σκάφος δεν έχει ανελκυσθεί 
στην ξηρά για διαχείμαση. 

Άρθρο 5. 

Ναυτολόγηση αλλοδαπού που βρίσκεται στην Ελλάδα. 

Η ναυτολόγηση αλλοδαπού που βρίσκεται στη χώρα 
μας χωρίς άδεια παραμονής απαγορεύεται. Κατ'εξαίρε- 
ση δύναται, μετά από έγκριση του Υπουργείου Δημόσιας 
Τάξης, να επιτραπεί η ναυτολόγηση, μόνο σε αλλοδαπό 
υπήκοο προερχόμενο από χώρα για την οποία δεν απαι¬ 
τείται θεώρηση εισόδου 30ΗΕΝ0ΕΝ. 

Άρθρο 6. 

Ειδικές περιπτώσεις εισόδου αλλοδαπών 
για ναυτολόγηση. 

1. Η είσοδος και ναυτολόγηση αλλοδαπού σε πλοίο που 
διέρχεται από τη χώρα μας ΤΒΑΝ3ΙΤ, κατά τις νυκτερινές 
ώρες επιτρέπεται, μόνο, εφόσον κατατεθούν τα προβλε- 
πόμενα δικαιολογητικά, τουλάχιστον προ δώρου, στις αρ¬ 
μόδιες υπηρεσίες εισόδου και εξόδου. 

2. Η είσοδος και ναυτολόγηση υπηκόου χώρας στην 
οποία δεν λειτουργεί αρμόδια προξενική αρχή, επιτρέπε¬ 
ται αν αποδεδειγμένα έρχεται από τη χώρα αυτή. Στην πε¬ 
ρίπτωση αυτή η θεώρηση χορηγείται στο σημείο εισόδου, 
εφόσον τα προβλεπόμενα δικαιολογητικά υποβληθούν 
τουλάχιστον δύο (2) εργάσιμες ημέρες πριντην άφιξη του 
αλλοδαπού. 

3. Αν κατά την είσοδο του ναυτικού διαπιστώνεται ότι, 
από τη χορήγηση της θεώρησης έγινε αγοραπωλησία, 
μετονομασία, αλλαγή σημαίας ή πρακτόρευσης του πλοί¬ 
ου και δημιουργείται αβεβαιότητα ως προς την ναυτολό¬ 
γησή του, οι υπηρεσίες ελέγχου διαβατηρίων απαιτούν 
την κατάθεση εγγράφων από τα οποία αποδεικνύονται οι 
ανωτέρω μεταβολές και αναφέρουν σηματικά στο Υπουρ¬ 
γείο Δημόσιας Τάξης, το οποίο αποφασίζει για την είσοδό 
του. 

4. Σε εξαιρετικές περιπτώσεις, για λόγους ανωτέρας 
βίας ή διευκόλυνσης της κίνησης του πλοίου, η οποία δεν 
μπορεί να εξυπηρετηθεί με άλλο τρόπο, δύναται να χορη¬ 
γηθεί θεώρηση εισόδου κατά την άφιξη του αλλοδαπού 
στο σημείο εισόδου, αφού υποβληθούν τα προβλεπόμε¬ 
να δικαιολογητικά. 

Άρθρο 7. 

Διμερείς ναυτιλιακές συμφωνίες. 

Προϋποθέσεις και διαδικασίες που προβλέπονται από 
διμερείς ναυτιλιακές συμφωνίες για τη διακίνηση στη χώ¬ 
ρα αλλοδαπών ναυτικών εξακολουθούν να ισχύουν. 

ΚΕΦΑΛΑΙΟ Β' 

ΑΠΟΛΥΣΗ ΑΛΛΟΔΑΠΩΝ ΝΑΥΤΙΚΩΝ 

Άρθρο 8. 

Απόλυση για επαναπατρισμό. 

Οι υπηρεσίες ελέγχου διαβατηρίων χορηγούν για διέ¬ 


λευση ΤΒΑΝ5ΙΤ θεώρηση εισόδου για τον απολύτως ανα¬ 
γκαίο χρόνο που απαιτείται για την μετάβαση του ναυτι¬ 
κού στο σημείο εξόδου και μέχρι πέντε (5) το πολύ ημέ¬ 
ρες, αφού κατατεθούν από τη ναυτιλιακή εταιρεία ή εξου¬ 
σιοδοτημένο ναυτικό πράκτορα τα παρακάτω δικαιολο- 
γητικά: 

α. Αίτηση για χορήγηση της θεώρησης εισόδου. 

β. Εισιτήριο για τη χώρα επαναπατρισμού - προορισμού 
του. 

γ. Υπεύθυνη δήλωση του ν. 1599/1986 για την ανάληψη 
ευθύνης παλιννόστησηςτου αλλοδαπού. 

δ. Βεβαίωση της οικείας λιμενικής αρχής ότι οι απολυ- 
θέντες ναυτικοί ήταν μέλη πληρώματος πλοίου που βρί¬ 
σκεται σε λιμάνι της αρμοδιότητάς της. 

Άρθρο 9. 

Απόλυση για ναυτολόγηση σε άλλο πλοίο. 

Σε περίπτωση που αλλοδαπός ναυτικός απολύεται από 
πλοίο που βρίσκεται σε ελληνικό λιμάνι με σκοπό την ναυ¬ 
τολόγησή του σε άλλο πλοίο της ίδιας διαχειριστικής εται¬ 
ρείας, οι υπηρεσίες ελέγχου διαβατηρίων, χορηγούν την 
αναγκαία θεώρηση διέλευσης ΤΒΑΝ3ΙΤ, εφόσον προσκο- 
μισθούν τα προβλεπόμενα από το άρθρο 2 δικαιολογητι- 
κά. 

Άρθρο 10. 

Απόλυση από θαλαμηγό πλοίο. 

Αλλοδαπός ναυτικός που αποτελεί πλήρωμα θαλαμη¬ 
γού πλοίου που ανελκύεται στην ξηρά για διαχείμαση 
απολύεται και επαναπατρίζεται με τη διαδικασία του άρ¬ 
θρου 8. 

ΚΕΦΑΛΑΙΟ Γ 

ΝΑΥΤΟΛΟΓΗΣΗ ΚΑΙ ΑΠΟΛΥΣΗ ΑΠΟ ΜΗ 
ΝΟΜΟΘΕΤΗΜΕΝΑ ΣΗΜΕΙΑ ΕΙΣΟΔΟΥ 

Άρθρο 11. 

Έλεγχος. 

Ο Αστυνομικός Έλεγχος των αλλοδαπών ναυτικών που 
πρόκειται να ναυτολογηθούν ή να απολυθούν, καθώς και 
των συγγενών τους που επιβαίνουν σε φορτηγά πλοία και 
προσεγγίζουν σε μη νομοθετημένα σημεία εισόδου για λό¬ 
γους ανωτέρας βίας, διενεργείται από την πλησιέστερη 
Αστυνομική Υπηρεσία ελέγχου διαβατηρίων, ύστερα από 
προηγούμενη έγκριση του αρμοδίου Αστυνομικού Δ/ντού, 
ή της Διεύθυνσης Κρατικής Ασφάλειας /Υ.Δ.Τ., όταν πρό¬ 
κειται για περιοχή άλλης Αστυνομικής Διεύθυνσης. 

Επίσης με έγκριση του προϊσταμένου της οικείας Τελω- 
νειακής Περιφέρειας, ορίζεταιτελωνειακός υπάλληλος της 
πλησιέστερης αρμοδίας τελωνειακής αρχής για τη διενέρ¬ 
γεια των απαιτούμενωντελωνειακών και συναφών ελέγχων. 

Τα ανωτέρω πρόσωπα υποβάλλονται και στους προ- 
βλεπόμενους υγειονομικούς ελέγχους. 

Οι προαναφερόμενοι έλεγχοι ενεργούνται ύστερα από 
αίτηση της ενδιαφερομένης ναυτιλιακής εταιρείας ή του 
εξουσιοδοτημένου ναυτικού πράκτορα. 

ΚΕΦΑΛΑΙΟ Δ' 

ΓΕΝΙΚΕΣ ΥΠΟΧΡΕΩΣΕΙΣ 

Άρθρο 12. 

Υποχρεώσεις ναυτιλιακών εταιρειών 
και ναυτικών πρακτόρων. 

1. Η ναυτολόγηση και απόλυση των αλλοδαπών ναυτι- 

κών, καθώς η παλιννόστηση αυτών σε κάθε περίπτωση 
ματαίωσης της ναυτολόγησης ή της αναχώρησης μετά 
την απόλυσή τους γίνεται με ευθύνη και μέριμνα της ναυ¬ 
τιλιακής εταιρείας ή του εξουσιοδοτημένου ναυτικού 
πράκτορα. 

2. Για κάθε αλλοδαπό ναυτικό, ο οποίος εισήλθε στη Χώ¬ 
ρα προς ναυτολόγηση και δεν ναυτολογήθηκε ή δεν ανε- 
χώρησε μετά την αποναυτολόγησή του μέσα στο προ- 
βλεπόμενο χρονικό διάστημα, η ως άνω εταιρεία ή ο ναυ¬ 
τικός πράκτορας υποχρεούνται να καταθέσουν στον 
Έλεγχο Διαβατηρίων εισόδου - εξόδου εγγυητική επιστο¬ 
λή νομίμου πιστωτικού ιδρύματος, που έχει το δικαίωμα 
αυτό από τις οικείες διατάξεις, ύψους (500.000) δρχ., για 
την κάλυψη των εξόδων συντήρησης και απέλασής του. 

3. Το ποσό της παραπάνω εγγυητικής επιστολής ει- 
σπράττεται και χρησιμοποιείται κατά το μέρος που καλύ¬ 
πτει τα έξοδα απέλασης του ως άνω αλλοδαπού, εφόσον 
αυτός συλληφθεί εντός διμήνου από την ημέρα που έπρε¬ 
πε να ναυτολογηθεί ή έπρεπε να αναχωρήσει από τη Χώ¬ 
ρα. Μετά την πάροδο του διμήνου αυτού η εγγυητική επι¬ 
στολή καταπίπτει υπέρ του Δημοσίου και εγγράφεται 
στον προϋπολογισμό του Υπουργείου Δημόσιας Τάξης. 

4. Αν η άφιξη του πλοίου ματαιώνεται για οποιοδήποτε 
λόγο, η ναυτιλιακή εταιρεία ή εξουσιοδοτημένος ναυτι¬ 
κός πράκτορας υποχρεούται να ενημερώσει αμέσως τις 
Υπηρεσίες εισόδου - εξόδου, οι οποίες και επιμελούνται 
για την άμεση αναχώρηση των αλλοδαπών ναυτικών. 

5. Οι ναυτιλιακές εταιρείες ή εξουσιοδοτημένοι ναυτικοί 
πράκτορες, που έλαβαν βεβαιώσεις από τη λιμενική αρχή 
για ναυτολόγηση αλλοδαπών, αν για οποιοδήποτε λόγο 
δεν έκαναν χρήση αυτών, υποχρεούνται να τις επιστρέ¬ 
φουν στην εκδούσα αρχή. 

6. Οι ναυτιλιακές εταιρείες ή εξουσιοδοτημένοι ναυτικοί 
πράκτορες υποχρεούνται να ενημερώσουν αμέσως τις 
υπηρεσίες εισόδου - εξόδου, για κάθε περίπτωση ναυτο¬ 
λόγησης ή αποναυτολόγησης αλλοδαπού ναυτικού που 
δεν πραγματοποιήθηκε. 

Άρθρο 13. 

Υποχρεώσεις υπηρεσιών και υπαλλήλων. 

1. Σε κάθε περίπτωση εισόδου αλλοδαπών για ναυτολό¬ 
γηση, οι υπηρεσίες ελέγχου διαβατηρίων εισόδου ενημε¬ 
ρώνουν το Υ.Δ.Τ., την υπηρεσία εξόδου και την οικεία λι¬ 
μενική αρχή, η οποία υποχρεούται επίσης να ενημερώνει 
τις υπηρεσίες εισόδου - εξόδου για κάθε πλοίο που δεν 
κατέπλευσε στο λιμάνι της αρμοδιότητός της και στο 


οποίο επρόκειτο να ναυτολογηθούν οι αλλοδαποί. 

2. Οι λιμενικές αρχές υποχρεούνται, κατά τον απόπλου 
του πλοίου, να διενεργούν έλεγχο ταυτοπροσωπίας των 
ναυτολογημένων αλλοδαπών, ενημερώνοντας σχετικά 
και τον οικείο Έλεγχο Διαβατηρίων. 

3. Οι υπηρεσίες ελέγχου διαβατηρίων, στην περίπτωση 
κατά την οποία επί της προξενικής θεώρησης δεν ανα¬ 
γράφεται το όνομα, η σημαία και ο αριθμός του νηολογί¬ 
ου του πλοίου στο οποίο πρόκειται να ναυτολογηθεί ο αλ¬ 
λοδαπός ναυτικός, ενεργούν σύμφωνα με την παρ. 3 του 
άρθρου 6. 

4. Οι έλεγχοι και τυχόν άλλες διαδικασίες που προβλέ- 
πονται από τις διατάξεις της τελωνειακής και συναφούς 
νομοθεσίας δεν θίγονται με την παρούσα απόφαση. 

Άρθρο 14. 

Έναρξη ισχύος - Καταργούμενες διατάξεις. 

1. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

2. Απάτην ισχύ της καταργείταιη υπ’ αριθμ. 4803/13/10- 
α'από 29-6-1992 Κ.Υ.Α. (ΦΕΚ455τ.Β'της 15-7-1992). 

3. Η παρούσα να δημοσιευτεί στην Εφημερίδα της Κυ¬ 
βερνήσεως. 

Αθήνα, 5 Μόίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 

ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην ΥΠΠΟ/ΑΡΧ/Α1/Φ03/8163/393/21.2.2000 Υπουργι¬ 
κή απόφαση περί «επέκτασης ορίων Αρχαιολογικού Άλ¬ 
σους Ακαδημίας Πλάτωνος, που δημοσιεύθηκε στο ΦΕΚ 
393/Β/24.3.2000 γίνεται η εξής διόρθωση σφάλματος: 

Στο σχετικό μέρος της ανωτέρω Αποφάσεως διορθώ¬ 
νεται το αρ. 1 που αναφέρεται στις «διατάξεις του Ν. 
1556/55 (ΦΕΚ 137/Α/26.7.65)» στο ορθό «διατάξειςτου Ν. 
1558/85 (ΦΕΚ 137/Α/26.7.85)». 

(Από το Υπουργείο Πολιτισμού) 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































